CELEX: 
Language: et
Date: 2021-04-26 00:00:00
Title: KOMISJONI DELEGEERITUD MÄÄRUS (EL) …/…, millega muudetakse delegeeritud määrust (EL) 2019/624 seoses sertifitseerimisega päritoluettevõttes tapmise korral

SELETUSKIRI
            
            
               1.DELEGEERITUD ÕIGUSAKTI TAUST
            
            
               Euroopa Parlamendi ja nõukogu määruses (EL) 2017/625
                  1
                on sätestatud eeskirjad ametliku kontrolli ja muude kontrollitoimingute kohta, mida teevad liikmesriikide pädevad asutused.
            
            
               Komisjoni delegeeritud määrusega (EL) 2019/624
                  2
                täiendatakse määrust (EL) 2017/625 ja sätestatakse ametliku erikontrolli, nt tapaeelse kontrolli eeskirjad.
            
            
               Euroopa Parlamendi ja nõukogu määruse (EÜ) nr 853/2004
                  3
                hiljutine muudatus võimaldab koduveiseid ja -sigu ning kodukabjalisi teatavatel tingimustel tappa päritoluettevõttes. Sellise muudatuse pärast on vaja muuta määrust (EL) 2019/624, tagamaks, et selliste loomadega on kaasas sertifikaat tapaeelse kontrolli kohta.
            
            
               2.ÕIGUSAKTI VASTUVÕTMISELE EELNENUD KONSULTATSIOONID
            
            
               Kavandatud muudatus on vajalik määruse (EÜ) nr 853/2004 muutmise tõttu. Seda on arutatud kõigi liikmesriikide pädevaid asutusi esindava asjaomase eksperdirühma mitmel koosolekul ning kõnealused eksperdid toetavad seda laialdaselt. 
            
            
               Lisaks konsulteeriti toiduahela ning looma- ja taimetervise nõuanderühma raames erasektori sidusrühmade organisatsioonidega.
            
            
               Komisjon viis enne käesoleva delegeeritud määruse vastuvõtmist avatud ja läbipaistval viisil ning kooskõlas paremat õigusloomet käsitlevas institutsioonidevahelises kokkuleppes
                  4
                sätestatud menetlustega läbi avalikud konsultatsioonid.
            
            
               Eespool nimetatud konsultatsioonide käigus saadud teavet on käesoleva delegeeritud määruse ettevalmistamisel arvesse võetud.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Komisjoni delegeeritud määrus (EL) 2019/624 ja selle muudatused on vastu võetud vastavalt määruse (EL) 2017/625 artikli 18 lõikele 7; mõlemat määrust hakati kohaldama 14. detsembril 2019.
            
            
               KOMISJONI DELEGEERITUD MÄÄRUS (EL) …/…,
            
            
               26.4.2021,
            
            
               millega muudetakse delegeeritud määrust (EL) 2019/624 seoses sertifitseerimisega päritoluettevõttes tapmise korral
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus),
                  5
                eriti selle artikli 18 lõike 7 punkti d,
            
         
         
            
               ning arvestades järgmist:
            
            
               (1)Määruses (EL) 2017/625 on sätestatud nõuded ametliku kontrolli ja muude kontrollitoimingute kohta, mida teevad liikmesriikide pädevad asutused, et kontrollida liidu õigusaktide kohaldamist toidu- ja toiduohutuse valdkonnas kõigil tootmis-, töötlemis- ja turustusetappidel. Need ametlikud kontrollid hõlmavad tapmiseks ettenähtud loomade tapaeelset kontrolli. 
            
            
               (2)Komisjoni delegeeritud määruses (EL) 2019/624
                  6
                on sätestatud kriteeriumid ja tingimused, mille alusel määratakse kindlaks, millal võib tapaeelset kontrolli teha päritoluettevõttes.
            
            
               (3)Komisjoni delegeeritud määrus (EL) [C(2021) 199],
                  7
                millega muudetakse Euroopa Parlamendi ja nõukogu määrust (EÜ) nr 853/2004,
                  8
                võimaldab koduveiseid ja -sigu ning kodukabjalisi teatavatel tingimustel tappa päritoluettevõttes. Need tingimused sisaldavad muu hulgas nõuet teha loomadele enne tapmist tapaeelne kontroll ja kinnitada sellise kontrolli tulemus ametliku sertifikaadiga, mis peab heakskiidetud tapamajja saadetava rümbaga kaasas olema vastavalt delegeeritud määruse (EL) 2019/624 artiklile 6. 
            
            
               (4)Delegeeritud määruse (EL) 2019/624 artikli 6 kohaldamisala tuleks laiendada nii, et see hõlmaks ka koduveiseid ja -sigu ning kodukabjalisi, et tagada nende tapmise korral päritoluettevõttes liha ohutus.
            
            
               (5)Seepärast tuleks delegeeritud määrust (EL) 2019/624 vastavalt muuta,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Delegeeritud määruse (EL) 2019/624 artiklit 6 muudetakse järgmiselt.
            
            
               (1)Lõige 1 asendatakse järgmisega:
            
            
               „1. Kodulindude, tehistingimustes peetavate ulukite, koduveiste ja -sigade ning kodukabjaliste puhul kohaldavad pädevad asutused asjaomastel juhtudel konkreetseid kriteeriume ja tingimusi, mis on sätestatud käesolevas artiklis.“
            
            
               (2)Lõige 3 asendatakse järgmisega.
            
            
               „3. Koduveiste ja -sigade, kodukabjaliste ning tehistingimustes peetavate ulukite puhul, kes on päritoluettevõttes tapetud kooskõlas määruse (EÜ) nr 853/2004 III lisa I jao VIa peatükiga või III jao punktiga 3, peab tapamajja saadetavate rümpadega olema käesoleva määruse artikli 5 lõike 2 punktis f osutatud sertifikaadi asemel kaasas või eelnevalt ükskõik millises vormingus sinna saadetud ametlik sertifikaat, mis on täidetud vastavalt komisjoni rakendusmääruse (EL) 2020/2235* IV lisa 3. peatükis sätestatud ametliku sertifikaadi näidisele.
            
            
               * Komisjoni 16. detsembri 2020. aasta rakendusmäärus (EL) 2020/2235, millega kehtestatakse Euroopa Parlamendi ja nõukogu määruste (EL) 2016/429 ja (EL) 2017/625 rakenduseeskirjad seoses loomatervise sertifikaatide näidiste, ametlike sertifikaatide näidiste ja loomatervise/ametlike sertifikaatide näidistega teatavate looma- ja kaubakategooriate saadetiste liitu toomiseks ja liidusiseseks liikumiseks, selliste sertifikaatidega seotud ametliku sertifitseerimisega ning millega tunnistatakse kehtetuks määrus (EÜ) nr 599/2004, rakendusmäärused (EL) nr 636/2014 ja (EL) 2019/628, direktiiv 98/68/EÜ ning otsused 2000/572/EÜ, 2003/779/EÜ ja 2007/240/EÜ (ELT L 442, 30.12.2020, lk 1).“
            
            
               Artikkel 2
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 26.4.2021
            
            
               
                     Komisjoni nimel
               
               
                     president
                     Ursula VON DER LEYEN
               
            
         
         
            
               
            
         
         
            
                  
                     (1)
                  
                        Euroopa Parlamendi ja nõukogu 15. märtsi 2017. aasta määrus (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus) (ELT L 95, 7.4.2017, lk 1).
               
               
                  
                     (2)
                  
                        Komisjoni 8. veebruari 2019. aasta delegeeritud määrus (EL) 2019/624, milles käsitletakse kooskõlas Euroopa Parlamendi ja nõukogu määrusega (EL) 2017/625 erieeskirju liha tootmise suhtes tehtava ametliku kontrolli ning elusate kahepoolmeliste karploomade tootmis- ja ülekandealade kohta (ELT L 131, 17.5.2019, lk 1).
               
               
                  
                     (3)
                  
                        Euroopa Parlamendi ja nõukogu 29. aprilli 2004. aasta määrus (EÜ) nr 853/2004, millega sätestatakse loomset päritolu toidu hügieeni erireeglid (ELT L 139, 30.4.2004, lk 55).
               
               
                  
                     (4)
                  
                        ELT L 123, 12.5.2016, lk 1.
               
               
                  
                     (5)
                  
                        ELT L 95, 7.4.2017, lk 1.
               
               
                  
                     (6)
                  
                        Komisjoni 8. veebruari 2019. aasta delegeeritud määrus (EL) 2019/624, milles käsitletakse kooskõlas Euroopa Parlamendi ja nõukogu määrusega (EL) 2017/625 erieeskirju liha tootmise suhtes tehtava ametliku kontrolli ning elusate kahepoolmeliste karploomade tootmis- ja ülekandealade kohta (ELT L 131, 17.5.2019, lk 1).
               
               
                  
                     (7)
                  
                        Komisjoni delegeeritud määrus (EL) ... [C(2021) 199], millega muudetakse Euroopa Parlamendi ja nõukogu määruse (EÜ) nr 853/2004 (millega sätestatakse loomset päritolu toidu hügieeni erireeglid) III lisa (ELT L ...).
               
               
                  
                     (8)
                  
                        Euroopa Parlamendi ja nõukogu 29. aprilli 2004. aasta määrus (EÜ) nr 853/2004, millega sätestatakse loomset päritolu toidu hügieeni erireeglid (ELT L 139, 30.4.2004, lk 55).